Freden i Teusina

Freden i Teusina ble undertegnet 18. mai 1595 av kong Sigismund etter den nordiske tjuefemårskrigen.

 Bakgrunn 
Teusina var en landsby i det nordøstlige Estland («svensk Ingermanland»), nær byen Ivangorod. Teusina ble inntatt på 1590-tallet av svenske tropper, gitt tilbake til Russland i 1595, men ble svensk igjen i 1617 etter den ingermanlandske krigen.

Kong Johan III av Sverige førte krig mot Russland, men da han i 1592 ble etterfulgt av kong Sigismund, ble en toårig våpenhvileavtale inngått mellom Sverige og Russland i Teusina den 20. januar 1593, etterfulgt av en endelig fredsavtale i samme byen 18. mai 1595.

Dokumentet ble aldri ratifisert av noen regent. Kong Sigismund befant seg i Polen, og vegret seg for å befatte seg med svenske forhold. Tsar Fjodor I av Russland døde i 1598 uten å ha signert, og hans etterfølger, Boris Godunov, skyldte på at Sigismund heller ikke hadde signert dokumentet. 

Russerne avstod sine krav på Estland og Narva, men beholdt foreløpig Kexholm. De hadde forpliktet seg til å handle via Tallinn og Vyborg, men i stedet fulgte de handelsveier gjennom Polen eller den nye havnen Arkhangelsk ved Kvitsjøen. Til gjengjeld satt Sverige med  kontrollen over havnene i Finskebukten.«Teusina» i Store norske leksikon på snl.no. Hentet 5. november 2025 fra  

Vilkårene i freden i Teusina ble offisielt godkjent i Vyborg-avtalen 28. februar 1609, der svenskene forpliktet seg til å støtte tsar Vasilij IV militært mot hans fiender, og en måned senere rykket den svenske hæren under Jacob De la Gardie inn i Russland. I mars 1610 inntok de Moskva, men et par måneder senere måtte de gi tapt mot polsk-litauiske styrker i slaget ved Klusjino.Radek Sikora: Slaget ved Klusjino 4. juli 1610, hentet fra ''Wayback Machine I juli 1611 inntok likevel De la Gardie Novgorod, som forble under svensk myndighet til freden i Stolbovo 27. februar 1617.Kasper Kepsu: Integrating Russian Bayors in the Swedish Nobility, 2018

 Vilkår i freden i Teusina 
 Russland avstod fra alle krav på Estland og rett til å innkreve skatt av samene «fra Österbotten til Varangerfjorden».
 Sverige ga tilbake Kexholm slott og Kexholms län, samt andre erobringer på russisk område. (Kexholms län ble gitt tilbake i 1597.)

 Dokumentet 
Avtalen ble undertegnet av
 for Russland (tsar Fjodor Ivanovitj): prins Ivan Samsonovitj Turenin-Obolenskij og Ostafi Michailovitj Pusjkin
 for Sverige (kong Sigismund): riksråd Sten Banér, Krister Klasson Horn, Göran Boije og Arvid Eriksson Stålarm, samt kong Sigismunds sekretær Niklas Rask til Melstad og Hans Krank.

 Referanse 

 Kilder 
 Originalteksten på svensk Wikisource
 Runeberg.org

Kategori:Svenske fredsavtaler
Kategori:Traktater av 1595
Kategori:1590-årene i Sverige
Kategori:1595 i Europa